SARL-NUUS - SONDAG 03 JULIE 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


GROOT JD-DXer STIL SLEUTEL 


Dit is verneem dat een van die wêreld se grootste JD-DXer Dianna Killeen, 
KBONAN, se sleutel op 6 April 2011 stil geraak het. Sy was gekrediteer met 
baie DXCC-toekennings, het aan verskeie DXpedisies na rare plekke deelgeneem 
en het as @SL-bestuurder vir verskeie TOP-DXers opgetree. 


Sy sal wêreldwyd baie deur DXers en vriende gemis word. 

(POUSE) 

In die nuus vandag; 

PROSES VIR AMATEURRADIO-EKSAMEN OOREENGEKOM 
DRINGENDE BOODSKAP AAN ALLE AMATEURLISENSIEHOUERS 
SARL-LIDMAATSKAP EN DIE FORUM 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


PROSES VIR AMATEURRADIO-EKSAMEN OOREENGEKOM 


Die SARL en OKOSA het weer na die modereringsproses van die radioamateur- 
eksamen gekyk. Na elke eksamen kontroleer n moderator, wat deur die SARL 
aangestel is, die eksamen se resultate en maak seker dat alle antwoorde korrek 
gemerk is en dat die punte reg bereken is. In n veelvuldige keuse eksamen 
is n antwoord slegs reg of verkeerd. Die eksaminator het geen diskresie nie. 
Daar kom egter soms grensgevalle voor waar n kandidaat baie hoë punte in een 
afdeling behaal maar baie min kortkom om die minimum van 50% in die ander 
afdeling te behaal. Dit is in sulke gevalle dat die moderator die antwoordstelle 
nagaan en n aanbeveling aan OKOSA maak. Met die laaste eksamen was 
daar n aantal grensgevalle waarna weer gekyk, en aanbevelings aan OKOSA 
gemaak is, wat tot gevolg gehad het dat nog kandidate geslaag het. Die betrokke 
kandidate is oor die proses en die uitslag ingelig. 


Die SARL word dikwels gevra om die persentasie punte te verskaf en nie net die 
simbool nie. Die SARL het dit met OKOSA bespreek, maar dié het besluit om 
by die bestaande praktyk te bly deur net die simbole, en nie die persentasies 
nie, te verskaf. 


DRINGENDE BOODSKAP AAN ALLE AMATEURLISENSIEHOUERS 


Hierdie nuusberig is n aantal kere in onlangse bulletins ingesluit maar die SARL 
ontvang steeds oproepe van radioamateurs aangaande hulle lisensies. Maak 
asb. die volgende inligting aan u amateurvriende bekend of sê aan hulle om by 
www.sarl.org.za te gaan kyk: 


OKOSA het meer as 34 000 radiolisensies, wat vir die afgelope 365 dae onop- 
betaald was, gekanselleer. Dit sluit alle amateurradiolisensies in waarvoor geen 
betaling vir die tydperk ontvang is nie. Gaan na of u u lisensiegeld betaal het, 
en, indien u nie n geldige, gedrukte, lisensie of n offisiële kwitansie het nie, 
skakel OKOSA by 011 566 3313 of 011 566 3319 tussen 08:30 en 16:00 Maandag 
- Vrydag. HOU U LISENSIENOMMER BYDERHAND. Indien u amateurlisen- 
sie gekanselleer is, skakel OKOSA so spoedig moontlik en OKOSA sal u lisensie 
herstel indien u bewys van betaling kan verskaf. Indien u nognie betaal het nie, 
betaal dadelik met gebruik van die inligting en rekeningnommer van u laaste 
lisensie. 


SARL-LIDMAATSKAP EN DIE FORUM 


Volgende op n AJV-besluit, sal nie-lede nie meer toegang tot die forum hê nie. 
Dit is op 1 Julie inwerking gestel. 


Die SARL het verlede maand rekeninge vir ledegeld uitgestuur en lede het goed 
gereageer. Ledegeld was op 1 Julie betaalbaar. Lede wat nognie betaal het nie, 
sal n boodskap ontvang wanneer hulle by die webtuiste inskakel. Die databasis 
wat hierdie boodskappe laat verskyn word weekliks op datum gebring. Indien 
u reeds betaal het, maar steeds die boodskap kry dat u ledegeld uitstaande is, 
wag 10 dae en indien die boodskap steeds verskyn wanneer u inskakel, skakel 
die kantoor by 011 675 2393 gedurende kantoorure. 


Daar kan verskeie redes wees waarom u rekening nie met u betaling gekrediteer 
is nie. Dikwels is u naam en/of roepsein nie op die bankoordrag aangebring nie. 
Die SARL ontvang baie elektroniese oordragte wat nie met n naam of roepsein 
verbind kan word nie. Maak asb. seker dat u u naam en of roepsein op die 
elektroniese oordragdokument verskaf. 


Terwyl die SARL lede aanmoedig om so spoedig moontlik te betaal, is die 
afsnydatum 31 Augustus. Indien u ledegeld teen 1 September nognie betaal is 
nie, word u toegang tot die afdelings vir lede alleen sowel as die forum geblokkeer. 
Hernu asb. onverwyld. Baie dankie aan lede wat reeds betaal het. Ons waardeer 
u ondersteuning aan die SARL sowel as amateurradio. 


'N JAAR OP DIE MAAN BINNE 2 MINUTE 


In n nuwe aanlyn tydgekompakteerde video van die maan, geproduseer deur die 
Goddard Ruimtevlugsentrum se Wetenskaplike Visualiseringsateljee, word een 
maand in 12 sekondes en een jaar in 2,5 minute saamgepers. Gemaak met geruik 
van data van die Lunar Reconnaissance Orbiter ruimtetuig, toon die video hoe 
die maan in sy baan waggel, hoe die skommeling en helling verander en sy baie 
fases. U sal die video by YouTube vind deur die kortpad tinyurl.com/3ffmhbe. 
te volg. 


KOMPETISIENUUS 
DX OP 1,8 MHz? 
Van die lessenaar van die toekenningsbestuurder. 


Die meeste Suid-Afrikaners sou nie 1,8 MHZ as `n DX-band beskou nie. Die 
meeste van die operateurs op die band het dalk nog nooit `n DX-stasie daar 
gehoor nie. 


Raoul Coetzee, ZS1IREG, het hulle so pas verkeerd bewys. Hy het `n DXGCC- 
sertifikaat verdien deur te bewys dat hy met stasies in meer as 100 lande op die 
band gesels het! Raoul word die vyfde Suid-Afrikaner en die eerste ZS1 om dié 
mylpaal te bereik. 


Raoul woon op `n klein stadserf, net 'n kwart golflengte in deursnee. Hy gebruik 
draadantennes en matige drywing. `n Goeie begrip van voortplanting en 'n 
klomp deursettingsvermoë maak op vir die beskeie stasie. Raoul werk in die 
elektronika-nywerheid en is sedert die 1980's aktief. Hy is min op die ander 
bande, en gebruik meestal net kode. 


RESULTATE VAN DIE ZS4 NAELLOOP 


Die Sasolburg Radioklub is verheug om die wenners van die 4S4 naelloop bekend 
te maak. 15 logstate en een kontrolelog is ontvang. Eerste plek gaan aan 
ZSABFEN met 114 punte. Tweede plek is ingeneem deur Marius Preston, ZSAMP, 
met 97 punte. In die derde plek is Jaco le Roux, ZS3JLR, met 57 punte. Baie 
geluk aan julle! 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteit op baie lae tot 
lae vlakke sal wees. Beide sonvlekke 1 242 en 1 248 is besig om te groei en 'n 
derde sonvlek is besig om tussen hulle te ontstaan. Al die sonvlekke is in die 
Noordelike halfrond geleë. 


Daar is tans `n moontlikheid vir C-klas sonfakkels. Vir diegene wat hulle eie 
frekwensievoorspellings doen, die verwagte effektiewe sonvlektelling vir die week 
is sowat 25. 


Met winter hier en die laer sonaktiwiteit is 20 m die beste keuse vir DX gevolg 
deur 30 m. Daar is nie `n goeie kans vir sporadiese 15 m-openinge nie. 


Besoek gerus www.spaceweather.co.za vir meer inligting. 


DAGBOEK VAN GEBEURE 


16 Julie 3de been van SARL @RP-kompetisie. 27 Julie 4de been van SARL 
Klubkompetisie. 30 Julie RTA in Durban. 07 Aug. - SARL HF-foonkompetisie. 
09 Aug. - SARL JD-naelloop. 21 Aug. - de been van SARL Digitale kompetisie. 
28 Aug. - SARL HEF-GG-kompetisie. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 750 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. `n Heruitsending vind Maandagaande om 18:30 SAT op 3 230 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur George, ZS6ONE. 
Dankie dat u geluister het, 73. /EX 


Ten einde u inskrywing op hierdie subskripsielys te verander of dit daar- 
van te verwyder, gaan na www.sarl.org.za/members/admin/maildat.asp. 
members/admin/maildat.asp. 


